
Narva
Narva Linnavolikogu 08.04.2010 otsuse nr 39 „Projekti „Joaoru puhkeala arendamine“ omafinantseerimise kinnitamine ja sildfinantseerimise lubamine“ omafinantseerimise muutmine. 
1. Asjaolud ja menetluse käik 
Narva Linnavolikogu 08.04.2010 otsusega nr 39 kinnitati projekti „Joaoru puhkeala arendamine“ omafinantseering aastateks 2009-2013 summas 1 055 788,5 eurot ja sildfinantseerimine summas 3 027 526,7 eurot. 
Narva Linnavolikogu 22.11.2012 otsusega nr 133 muudeti projekti “Joaoru puhkeala arendamine“ kinnitati uueks omafinantseeringuks 1 200 703,25 eurot, sest olid täpsustunud projekti elluviimisega seotud kulud. 
Narva Linnavolikogu 17.04.2014 otsusega nr 62 muudeti omafinantseerimise ja sildfinantseerimise summasid aastate lõikes. 
28.11.2008 teatas Siseministeerium oma kirjas nr 12.6-2-1/10144, et Narva linna projekti „Joaoru puhkeala arendamine“ rahastatakse järgmistel tingimustel:
1) linnaruumilise, arhitektuurse ja maastikulise lahenduse saamiseks viiakse läbi avatud hankemenetlusega riigihanke ideekonkurss, osavõitjate arvu piiramata ja eesmärgiga sõlmida ideekonkursi võitjaga tema pakutud ideekavandi alusel teenuste hankeleping;
2) ehitushange korraldatakse eraldi;
3) tagatakse ala sidustamise võimalus linna olemasoleva ja tulevase kergliiklusteede võrgustikuga.

Narva Linnavalitsuse Arhitektuuri- ja Linnaplaneerimise Amet alustas seepeale vajalike suuremahuliste eeltööde läbiviimist:
1) koostati, kooskõlastati, kehtestati Joaoru ja selle lähiala detailplaneering;

2) viidi läbi vajalikud uuringud (Muinsuskaitse eritingimused, vee-ala mõõdistused, veeseisude info, geotehniline uuring põhjasetete määramiseks jne); 

3) korraldati linnaruumilise, arhitektuurse ja maastikulise lahenduse saamiseks ideekonkurss;
4) koostati ideekonkursi võidutöö alusel ehitusprojekt;
5) viidi läbi avatud hankemenetlusega ehitustööde riigihanked.

Septembris 2013 esitas Narva linn Ettevõtluse Arendamise Sihtasutusele taotluse projekti „Joaoru puhkeala arendamine“ toetamiseks.
05.12.2012. tegi EAS otsuse projekti „Joaoru puhkeala arendamine“ rahuldamise kohta toetusega 3 027 526,75 eurot. Samas mõned eeltööd ei sobinud abikõlblikke kulude hulka (detailplaneering, ideekonkursi žürii töötasu; Joaoru supluskoha põhjasetete uuring ja Narva jõe veetasemete informatsioon; Joaoru puhkeala ehitusprojekti korrigeerimised; ehitushangete korraldamised jne).
Joaoru puhkeala väljaarendamiseks oli vajalik riigilt soetada Linnuse tn 2 kinnistu (7 200 eurot). Lisaks otsustas Narva linn otsustas tellida Joaoru Rannahoones täiendavad ehitustööd Spordikooli „Energia“ velosektsiooni kolimiseks Joaoru Rannahoonesse maksumusega 40 014,00 eurot.
Narva Linnavalitsuse Arhitektuuri- ja Linnaplaneerimise Amet teostas aga kõik projekti elluviimisega seotud tööd (sh eeltööd).

Seoses projekti „Joaoru puhkeala arendamine“ realiseerimisega ning EAS-i poolt heaks kiidetud vahearuannetega on täpsustunud projekti „Joaoru puhkeala arendamine“ kõikide tegevuste maksumused ning abikõlbulike kulude ja mitteabikõlbulike kulude maksumused. Kokku moodustab projekti maksumus:

	
	Toetus
	Oma-finantseering
	Kaasfinantseering
(Eesti Kultuurkapital)
	KOKKU

	Abikõlbulikud kulud
	3 027 526,75 €
	511 195,36 €
	23 008,20 €
	3 561 730,31 €

	Mitteabikõlbulikud kulud
	0,00 €
	788 166,49 €
	0,00 €
	788 166,49 €

	KOKKU
	3 027 526,75 €
	1 299 361,85 €
	23 008,20 €
	4 349 896,80 €


Järelikult on vajalik suureneda Narva linna omafinantseeringut 51 444,60 euro võrra, mistõttu moodustab uus omafinantseering 1 299 361,85 eurot.
Seega tuleb muuta Narva Linnavolikogu 08.04.2010 otsuses nr 39 „Projekti “Joaoru puhkeala arendamine“ omafinantseerimise kinnitamine ja sildfinantseerimise lubamine“ toodud summasid aastate lõikes.
2. Õiguslikud alused
2.1 Haldusmenetluse seaduse § 64 lg 1 kohaselt on käesoleva jao sätteid kohaldatakse haldusakti kehtetuks tunnistamisele halduasorgani poolt. Kehtetuks tunnistamise kohta sätestatut kohaldatakse ja haldusorgani poolt haldusakti muutmise ja haldusakti kehtivuse peatamise suhtes.

2.2 Haldusmenetluse seaduse § 64 lg 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul.
3. Otsus
3.1 Muuta Narva Linnavolikogu 08.04.2010 otsuse nr 39 „Projekti „Joaoru puhkeala arendamine“ omafinantseerimise kinnitamine ja sildfinantseerimise lubamine“ punkti 3 ja sõnastada uues redaktsioonis:
„3. Otsus
3.1 Kinnitada projekti „Joaoru puhkeala arendamine“ omafinantseeringuks aastatel 2009-2015
      kokku 1 299 361,85 eurot, sh: 
	Ajavahemik
	Summa

	2009-2015
	1 125 990,29 € 

	2015
	173 371,56 € 

	Kokku:
	1 299 361,85 €


3.2 Narva Linnavalitsusel võtta laenu aastal 2015 omafinantseeringu katmiseks summas
      173 371,56 eurot.
3.3 Narva Linnavalitsusel võtta laenu aastal 2015 sildfinantseeringu katmiseks summas   

       991 904,39 eurot.“
4. Rakendussätted
4.1 Otsus jõustub teatavakstegemisest.

4.2 Käesolevat otsust on võimalik vaidlustada Tartu Halduskohtu Jõhvi Kohtumajas 30 päeva jooksul jõustumisest.
Tarmo Tammiste
Linnavolikogu esimees
